“กลุ่มอสังหา” ควงแขนวิ่ง! รับไฮซีซั่นธุรกิจ-เก็งปันผลดี
“กลุ่มอสังหา” กอดคอวิ่ง! นักลงทุนเข้าเก็งกำไรจากการเข้าสู่ช่วงไฮซีซั่นของธุรกิจ และคาดหวังจะจ่ายปันผลในอัตราที่ดี
“กลุ่มอสังหา” กอดคอวิ่ง! นักลงทุนเข้าเก็งกำไรจากการเข้าสู่ช่วงไฮซีซั่นของธุรกิจ และคาดหวังจะจ่ายปันผลในอัตราที่ดี
1 ธ.ค. 2565

ผู้สื่อข่าวรายงานว่า ณ เวลา 11: 29 น. กลุ่มอสังหาริมทรัพย์ปรับตัวขึ้น จากการเข้าสู่ช่วงไฮซีซั่นของธุรกิจ และคาดหวังว่าจะจ่ายปันผลในอัตราที่ดี นำโดย บริษัท แสนสิริ จำกัด (มหาชน) หรือ SIRI อยู่ที่ระดับ 1.69 บาท บวก 0.12 บาท หรือ 7.64% สูงสุดที่ระดับ 1.74 บาท ต่ำสุดที่ระดับ 1.59 บาท ด้วยมูลค่าการซื้อขาย 1.51 พันล้านบาท
บริษัท พร็อพเพอร์ตี้ เพอร์เฟค จำกัด (มหาชน) หรือ PF อยู่ที่ระดับ 0.40 บาท บวก 0.01 บาท หรือ 2.56% สูงสุดที่ระดับ 0.42 บาท ต่ำสุดที่ระดับ 0.39 บาท ด้วยมูลค่าการซื้อขาย 35.46 ล้านบาท
บริษัท ปรีชากรุ๊ป จำกัด (มหาชน) หรือ PRECHA อยู่ที่ระดับ 1.42 บาท บวก 0.08 บาท หรือ 5.97% สูงสุดที่ระดับ 1.49 บาท ต่ำสุดที่ระดับ 1.34 บาท ด้วยมูลค่าการซื้อขาย 8.19 ล้านบาท
บริษัท ไรมอน แลนด์ จำกัด (มหาชน) หรือ RML อยู่ที่ระดับ 0.74 บาท บวก 0.01 บาท หรือ 1.37% สูงสุดที่ระดับ 0.75 บาท ต่ำสุดที่ระดับ 0.73 บาท ด้วยมูลค่าการซื้อขาย 0.84 ล้านบาท
นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า กลุ่มอสังหาริมทรัพย์เช้านี้ปรับตัวขึ้นมา จากภาพรวมตลาดในไตรมาส 4 เป็นช่วงไฮซีซั่นของธุรกิจ ส่งผลให้หลายบริษัทมีผลประกอบการที่ดี อาทิ SIRI ที่คาดว่าจะออกมาดีมาก ซึ่งนักวิเคราะห์เพิ่งปรับเป้าหมายไป นอกจากนี้อยู่ในช่วงที่นักลงทุนทยอยเก็บหุ้นที่มีการจ่ายเงินปันผลดี เพราะสามารถถือยาวไปถึง ก.พ.66 เพื่อรอรับเงินปันผล โดยกลุ่มอสังหาริมทรัพย์เป็นเป้าหมายหลายบริษัท
อย่างไรก็ตามการที่ธนาคารแห่งประเทศไทย (ธปท.) ไม่ต่ออายุการผ่อนคลายมาตรการเงินดาวน์ขั้นต่ำในการขอสินเชื่อเพื่อซื้อที่อยู่อาศัย (LTV) คาดจะส่งผลกระทบให้โครงการคอนโดมิเนียมฟื้นตัวช้า แต่มองว่าการปรับขึ้นอัตราดอกเบี้ยที่ล่าสุดคณะกรรมการนโยบายการเงิน (กนง.) ปรับขึ้นดอกเบี้ย 0.25% และคาดว่าจะปรับขึ้นอีก 1-2 ครั้งๆละ 0.25% ไม่ได้เป็นอันตรายต่อกลุ่มอสังหาริมทรัพย์มากนัก แนะนำหุ้นเด่น ได้แก่ LH , AP, SIRI, SC